|  |  |  |  |
| --- | --- | --- | --- |
| Ref.: |  | Iktatószám:Zsírószám:Intézkedésre:Ügygazda:Jóváhagyásra:Tájékoztatásul: | KKM/15668/2018/Adm4498/BIZPOL/2018SAJTÓBIZPOLHÁTPOLIGBécs/EBESZ |

**feljegyzés**

|  |  |
| --- | --- |
| Tárgy: | Fiatal pályakezdők jelölése az EBESZ ’Junior Professional Officer’ programjába |

Az EBESZ az elmúlt évekhez hasonlóan idén is meghirdette fiatal pályakezdők számára a **’Junior Professional Officer**’ programot. A program 12 hónapon keresztül tart, első 6 hónapja szeptembertől februárig az EBESZ bécsi titkárságán, a következő hat hónap márciustól augusztusig pedig az EBESZ valamely intézményében, vagy misszióján folytatódik. Cél, hogy a résztvevők megismerkedjenek a szervezettel, gyakorlatot szerezzenek, és szakemberképzésben részesüljenek. A program befejeztével nem kapnak állásajánlatot, azonban jó eséllyel pályázhatnak EBESZ állásokra.

A pályázónak először az EBESZ honlapján kell on-line regisztrálnia, erről az EBESZ értesíti a jelentkező állampolgársága szerinti résztvevő államot. **A nemzeti hatóság feladata a pályázók minősítése és rangsorolása.** A nemzetileg támogatott pályázatok közül a programban résztvevőkről a végleges döntést az EBESZ hozza meg. Az 56 EBESZ résztvevő államból összesen 5-6 fő vehet részt a programban, ezért **javasoljuk, hogy a magyar pályázók közül 1 fő pályázatát támogassuk**. A nemzeti válogatás elvégezhető a pályázatok mérlegelése, telefonos meghallgatás alapján, s ezt követően dönteni lehet a legalkalmasabb jelöltről.

Az álláshely besorolása „international seconded”. A sikeresen pályázók az EBESZ-től a program idejére 1000 euró/hó juttatásban részesülnek, egészségügyi biztosítást, utazási támogatást kapnak. Lakhatásuk költségeit maguk fedezik. A küldő országnak lehetősége van a juttatás kiegészítésére. Tekintettel a KKM korlátozott költségvetési kereteire, javasoljuk, hogy a nemzeti válogatás során továbbjutatott pályázó tegyen nyilatkozat, hogy sikeres pályázat esetén nem fordul anyagi természetű kérelemmel a KKM-hez.

A programra a **jelentkezési határidő 2018. május 22**., ezt követően kell a jelölésről dönteni. **Jóváhagyás esetén kérjük, hogy a pályázatot a kormányzati honlapon megjelentetni szíveskedjenek.** A beérkezett pályázatokat a BIZPOL Főosztály ET-EBESZ Osztálya áttekinti és az EBESZ-nek javaslatot tesz arra, hogy Magyarországról melyik jelentkezőt ajánlja a szervezet ’Junior Professional Officer’ programjába.

Budapest, 2018. április 25.

|  |  |
| --- | --- |
| Készítette: | Császár Éva |
| Látta: | Pokol Attila osztályvezető |
| Kiadmányozta: | Nyíri Sándor főosztályvezető-helyettes |
| Jóváhagyta: | Benkő Levente helyettes államtitkár, politikai igazgató |